मख'जाथावदि खुंगा 52 थि बोसोरारि जथुम्मानि बान्जाय आफादनि लिंथुमगिरि अमरित ब्रह्म बिथांआ आसामनि गुबुन गुबुन जिलानिफ्राय बाहागो लाफैनाय थान्दै, नोजोरबोगिरिफोरखौ दुंब्रुदयै बरायनो साखा फारा। गासैबो रोखोमनि थिग थियारि खालामनाय जादों। जेराव नसुङारि राज्यो सोनाब बंगनिफ्रायबो राज्यो-राजाया नुजाथिफैगोन होन्ना मोनथिनो होयो। जरहाट जिलानि सिङाव थानाय आसाम आबाद मुलुगसोलोंसालिनि बारग' भाइस चेन्सेलर प्रफेसार के एम बेजबरुवा आ गाहाइ आलासि (Chief Guests) महरै बाहागो लाफैगोन। जेराव आसाम बिधान सभानि बुंथिगिरि ( SPEAKER) हितेन्द्र नाथ गश्वामी, बर' थुनलाइ आफादनि आफादगिरि तरेन बर',त्रिपुरा सोरखारनि मन्थ्रि मेबार कुमार जामातियाआ जर'खा आलासि महरै बाहागो लाफैगोन होन्ना बान्जाय आफादनि बिबानगोरा मोना मिथिहोयो।